Ռոբեր Պիրես

**Ռոբեր Էմանուել Պիրես** (, ), ֆրանսիացի ֆուտբոլիստ, կիսապաշտպան։ Հանդիսանում է Ֆրանսիայի ֆուտբոլի ազգային հավաքականի նախկին ֆուտբոլիստներից մեկը։

## Կենսագրություն
Պիրեսը սկսել է իր պրոֆեսիոնալ կարիերան Ֆրանսիայի առաջնությունում հանդես եկող «Մեց» ակումբում, որտեղ վեց տարվա ընթացքում դարձել է ավելին քան 40 գոլի հեղինակ։ Այնուհետև նա ուղևորվում է Մարսել, որտեղ սկսում հանդես գալ տեղի «Օլիմպիկի» կազմում։ Անմիջապես 2000 թվականի Եվրոպայի առաջնությունից հետո տեղափոխվում է «Արսենալ»։

Պիրեսը վնասվածքի պատճառով բաց է թողնում Հարավային Կորեայում և Ճապոնիայում ընթացող 2002 թվականի աշխարհի առաջնությունը։ Նա 2004 թվականի Եվրոպայի առաջնության մասնակից է։ Ձախ կիսապաշտպանի դիրքից նա ոչ միայն ընդունակ էր եռագույն (իր եզրով, կենտրոնական դիրքով և աջ եզրով) գրոհներ սկսելու, այլև ինքնուրույն գոլերի հեղինակ դառնալու։ «Արսենալի» կազմում անցկացրած իր վերջին տարիներին նա համարվում է Եվրոպայի լավագույն հարձակվողական ոճի կիսապաշտպանը։ Նախընտրում էր հանդես գալ եզրային դիրքերում (սովորաբար ձախից), հաճախակի էր դառնում գոլերի հեղինակ։

2006 թվականին Պիրեսը լքում է «Արսենալը» և տեղափոխվում է իսպանական «Վիլյառեալ»։ Պիրեսը մնում է իսպանական ակումբում մինչև 2010 թվականը։ Իսպանական ակումբում անցկացրած ամբողջ ժամանակում նա մասնակցում է 102 խաղի և դառնում է 13 գոլի հեղինակ։

2010 թվականի նոյեմբերի 18-ին Պիրեսը մինչև մրցաշրջանի ավարտը ժամկետով պայմանագիր է կնքում անգլիական «Աստոն Վիլլայի» հետ։

2012 թվականին պլանավորվում էր նրա մասնակցությունը հնդկական Premier League Soccer նոր ֆուտբոլային լիգայում, սակայն մրցաշարը այդպես էլ չի կայանում։

2014 թվականի սեպտեմբերին Պիրեսը մինչև 2015 թվականի մարտի 13-ը ժամկետով պայմանագիր է կնքում հնդկական «Գոայի» հետ։ 2016 թվականի փետրվարի 25-ին ֆուտբոլիստը հայտարարում է իր խաղային կարիերան ավարտելու մասին։

## Հետաքրքիր փաստեր
* Երիտասարդ տարիքում մեքենաների մրցաշարային վարում է սովորել նախկինում հայտնի «Ֆորմուլա 1-ի» մրցարշավորդ Ժան Ալեզիի մոտ։
* Ֆրանսիացին դարձել է 2003-04 մրցաշրջանը Պրեմիեր լիգայում առանց պարտության անցկացրած «անհաղթ» «Արսենալի» առանցքային ֆուտբոլիստներից մեկը։
* Պիրեսը խփել է 2003 թվականի Անգլիայի գավաթի խաղարկության եզրափակչի՝ «Սաութնհեփթոնի» դարպասի հաղթական գոլը։

## Ձեռքբերումներ
**Ակումբային**

** Մեց**
* Ֆրանսիական լիգայի գավաթի դափնեկիր - 1996

** Արսենալ**
* Անգլիայի չեմպիոն (2) - 2002, 2004
* Անգլիայի գավաթի դափնեկիր (3) - 2002, 2003, 2005
* Անգլիայի սուպերգավաթի դափնեկիր (2) - 2002, 2004
* Չեմպիոնների լիգայի եզրափակչի մասնակից - 2006

**Միջազգային**

** Ֆրանսիայի հավաքական**
* Աշխարհի չեմպիոն - 1998
* Եվրոպայի չեմպիոն - 2000
* Կոնֆեդերացիաների գավաթի դափնեկիր (2) - 2001, 2003

**Անձնական**

* Ֆրանսիայի առաջնության լավագույն երիտասարդ ֆուտբոլիստ - 1996
* Կոնֆեդերացիաների գավաթի լավագույն ռմբարկու - 2001
* Կոնֆեդերացիաների գավաթի լավագույն ֆուտբոլիստ - 2001
* Ֆրանսիայի հավաքականի կազմում ռեկորդակիր Կոնֆեդերացիաների գավաթի շրջանակներում հեղինակած գոլերի քանակով - 5 գոլ
* Ընդգրկված է ՊՖԱ-ի կողմից կազմված առաջնության խորհրդանշական թիմի կազմում (3) - 2001-02, 2002-03, 2003-04
* ՖԼԱ-ի վարկածով տարվա լավագույն ֆուտբոլիստ Անգլիայում - 2002
* Ընդգրկված է Ֆիֆա 100-ի կազմի մեջ

## Ծանոթագրություններ

## Արտաքին հղումներ
* 
* 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մեցի ֆուտբոլիստներ
Կատեգորիա:Պատվո լեգեոնի շքանշանի ասպետներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:ՖԻՖԱ 100
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի աշխարհի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ